stanford-oval/wikipedia huggingface dataset:
ถั่งเช่า
เคมี > ส่วนประกอบทางโภชนาการ

จากผลการศึกษาถั่งเช่าจากชิงไห่ มีกรดคอร์ดีเซพิกประมาณ 7% คาร์โบไฮเดรต 28.9% ไขมันประมาณ 8.4% โปรตีน 25% และใน 82.2% ของไขมันเป็นกรดไขมันไม่อิ่มตัว นอกจากนี้ยังมีวิตามินบี 12 และ ฯลฯ
การใช้ในตำรับยา

การบันทึกที่เก่าแก่ที่สุดเมื่อปี ค.ศ. 863 ของ Duan Chengshi นักธรรมชาติวิทยาในราชวงศ์ถัง ถั่งเช่าได้รับการระบุว่า "ทำให้ปอดและไตแข็งแรงขึ้น ห้ามเลือด และแก้เสมหะ" อย่างไรก็ตามเนื่องจากปริมาณสารหนูในถั่งเช่าที่ได้จากธรรมชาติ มีปริมาณสูงกว่าค่ากำหนดอันตรายต่อร่างกายมนุษย์ ในปี 2559 สำนักงานคณะกรรมการอาหารและยาของจีน ได้นำถั่งเช่าออกจากประเภทอาหารเพื่อสุขภาพ และได้ออกคำแนะนำในการบริโภคสำหรับผลิตภัณฑ์ถั่งเช่า โดยระบุว่า "ในถั่งเช่าแห้งและแคปซูลผงถั่งเช่าบริสุทธิ์มีปริมาณสารหนู 4.4 - 9.9 มก./กก." และ "มีความเสี่ยงสูงในการบริโภค" มีการบังคับใช้กฎระเบียบที่เกี่ยวข้องและไม่อนุญาตให้ผลิตหรือขายโดยไม่ได้รับการอนุมัติ ในการศึกษาบางฉบับแนะนำให้กินถั่งเช่าธรรมชาติไม่เกินวันละ 3-9 กรัม
ในทางการแพทย์แผนจีน (TCM) เชื่อว่าถั่งเช่าช่วยบำรุงปอดและไต การศึกษาในหนูทดลองพบว่าถั่งเช่ามีผลต่อการเพิ่มคอร์ติโคสเตอโรน (Corticosterone) (เป็นฮอร์โมนที่มีส่วนช่วยในการควบคุมการใช้พลังงานและปฏิกิริยาตอบสนองของระบบภูมิคุ้มกัน ช่วยเพิ่มประสิทธิภาพการทำงานของไตและช่วยในเรื่องของระบบทางเดินหายใจ) นอกจากนี้ในการศึกษาทางการแพทย์แผนปัจจุบันยังเป็นไปได้ว่าถั่งเช่ามีฤทธิ์ต่อต้านเนื้องอก, ต้านการอักเสบ, สารต้านอนุมูลอิสระ, ลดน้ำตาลในเลือด, ต่อต้านการตายของเซลล์, การควบคุมและสร้างภูมิคุ้มกัน
การใช้ในตำรับยา > ข้อโต้แย้งในเรื่องของสรรพคุณทางยา

อย่างไรก็ตามยังปรากฏข้อโต้แย้งในเรื่องของสรรพคุณทางยาในการบรรเทาอาการหย่อนและเพิ่มสมรรถภาพทางเพศ และการรักษาโรคมะเร็งเม็ดเลือดขาว ซึ่งเชื่อว่าเป็นคุณสมบัติของคอร์ดีเซพินที่คล้ายกับอะดีโนซีน คือการช่วยขยายหลอดเลือดดำ และการเพิ่มความสามารถของระบบภูมิคุ้มกัน ตามลำดับ
ก่อนหน้าน้ำตาลแอลกอฮอล์ "แมนนิทอล" ในถั่งเช่าเคยถูกเรียกอย่างผิดพลาดในชื่อเฉพาะว่า กรดคอร์ดีเซพิก (cordycepic acid) แม้ว่าแมนนิทอลมีผลในการบำบัดโรคซิสติกไฟโบรซิส (CF) ในผู้ใหญ่อายุ 18 ปีขึ้นไป แต่แมนนิทอลยังสามารถสังเคราะห์ได้จากสารชีวโมเลกุล และสกัดได้จากธรรมชาติ จากพืชอื่น ๆ เช่นปาล์มเลื้อย
มีการศึกษาพบว่า การผลิตสารคอร์ดีเซพินของถั่งเช่าในธรรมชาติ อาจมีปริมาณที่ไม่แน่นอน (ซึ่งต่างจากปริมาณการผลิตสารคอร์ดีเซพินที่พบจากถั่งเช่าสีทอง - Cordyceps militaris ที่เพาะเลี้ยง)
การใช้ในตำรับยา > ในทางการค้า

ในตลาดกลางชิงไห่ โดยทั่วไปแบ่งระดับราคาถั่งเช่าออกเป็น 5 ระดับใหญ่ ๆ ตามน้ำหนักสีและขนาด ได้แก่ king of the king มีถั่งเช่า 900 ชิ้น (หรือน้อยกว่า) ต่อกก., king of cordyceps 1,000-1,400 ชิ้นต่อกก., ถั่งเช่าชั้นหนึ่ง 1,500-1,900 ชิ้นต่อกก., ถั่งเช่าชั้นสอง 2,000-2,400 ชิ้นต่อกก. และถั่งเช่าชั้นสาม มากกว่า 2500 ชิ้นต่อกก.
การอนุรักษ์

เมื่อวันที่ 9 กรกฎาคม พ.ศ. 2563 สหภาพนานาชาติเพื่อการอนุรักษ์ธรรมชาติระบุว่า "เสี่ยง" ในบัญชีแดงของสัตว์ใกล้สูญพันธุ์ (VU - ชนิดพันธุ์ที่มีแนวโน้มใกสูญพันธุ์) ปัจจัยหลักที่คุกคามการลดลงของประชากรคือการเปลี่ยนแปลงสภาพภูมิอากาศโลกและการขุดค้นมากเกินไป ในปี 2542 ได้รับการระบุให้เป็นสายพันธุ์ที่ได้รับการคุ้มครองระดับประเทศระดับสองโดยประเทศจีน
อ่านเพิ่ม

Winkler, D. 2005. Yartsa Gunbu – Cordyceps sinensis. Economy, Ecology & Ethno-mycology of a Fungus Endemic to the Tibetan Plateau. In: A. BOESI & F. CARDI (eds.). Wildlife and plants in traditional and modern Tibet: Conceptions, Exploitation and Conservation. Memorie della Società Italiana di Scienze Naturali e del Museo Civico di Storia Naturale di Milano, Vol. 33.1:69–85.
Zhang Y.; Zhang S.; Wang M.; Bai F.; Liu X. (2010). "High Diversity of the Fungal Community Structure in Naturally-Occurring Ophiocordyceps sinensis". PLoS ONE. 5 (12): e15570. Bibcode:2010PLoSO...515570Z. doi:10.1371/journal.pone.0015570. PMC 3002287. PMID 21179540.
Lu D. (2023). The Global Circulation of Chinese Materia Medica, 1700-1949: A Microhistory of the Caterpillar Fungus. Medicine and Biomedical Sciences in Modern History. Palgrave Macmillan. pp. 1–294. doi:10.1007/978-3-031-24723-1. ISBN 978-3-031-24722-4. S2CID 256618310.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Ophiocordyceps sinensis
ข้อมูลที่เกี่ยวข้องกับ Cordyceps sinensis ที่วิกิสปีชีส์
Yartsa Gunbu (Cordyceps sinensis) in Tibet
An Electronic Monograph of Cordyceps and Related Fungi เก็บถาวร 2014-05-17 ที่ เวย์แบ็กแมชชีน
Cordyceps information from Drugs.com
Cordyceps sinensis (Berk.) Sacc. Medicinal Plant Images Database (School of Chinese Medicine, Hong Kong Baptist University) (ในภาษาอังกฤษ) (ในภาษาจีน)
Tibet’s Golden "Worm" August 2012 National Geographic (magazine)
| การแยกแยะหน่วยอนุกรมวิธาน |
| --- | --- |
Ophiocordyceps sinensis:  Wikidata: Q398300  Wikispecies: Ophiocordyceps sinensis  EPPO: CODYSI  Fungorum: 504340  GBIF: 2560562  iNaturalist: 179202  IUCN: 58514773  MycoBank: 504340  NCBI: 72228  NZOR: ef8ea3ee-8a0f-40ab-9191-3d1426fe8be4 
Sphaeria sinensis:  Wikidata: Q59546340  Fungorum: 198070  GBIF: 2560563  MycoBank: 198070  NZOR: f0e86433-dfc9-4e3e-9d70-a54b96cc0367 
| --- | --- |
ฐานข้อมูลการควบคุมรายการหลักฐาน: ประจำชาติ :  ญี่ปุ่น 
คอร์ดีเซพิน (Cordycepin) สารประกอบที่สกัดได้จาก "ถั่งเช่า" (Ophiocordyceps sinensis) และถั่งเช่าสีทอง (Cordyceps militaris)
แมนนิทอล หรือ กรดคอร์ดิเซปิก
พงศกร

พงศกร เป็นทั้งชื่อจริงและนามปากกาของ นายแพทย์พงศกร จินดาวัฒนะ ที่เกิดและเติบโตที่จังหวัดราชบุรี
พงศกร จบการศึกษาจาก คณะแพทยศาสตร์ มหาวิทยาลัยขอนแก่น และอบรมเป็นผู้เชี่ยวชาญสาขา เวชศาสตร์ครอบครัวจาก Pennsylvanin State University ประเทศสหรัฐอเมริกา
ปัจจุบันทำงานในตำแหน่ง Senior Director of Communication  ประจำอยู่ที่ศูนย์การแพทย์ โรงพยาบาลกรุงเทพ และในอดีตเคยรับราชการเป็นแพทย์ ประจำอยู่ที่กลุ่มงานเวชกรรมสังคม โรงพยาบาลราชบุรี
พงศกร ได้รับการสนับสนุนและส่งเสริมจากบิดามารดา จึงรักการอ่าน และชอบขีดเขียนมาตั้งแต่เรียนชั้นประถม ผลงานเรื่องสั้นเรื่องแรกชื่อ ปุกปุย ได้รับการตีพิมพ์ในนิตยสารสวิตา เมื่อตอนอายุ 11 ปี จากวันนั้นถึงวันนี้ ก็วนเวียนเขียนหนังสือมาโดยตลอด ไม่ว่าจะเป็นเรื่องสั้น เรื่องยาว สารคดี รวมทั้งบทความทางการแพทย์ และคอลัมน์ตอบปัญหาสุขภาพในนิตยสาร
นอกจากนั้นยังเป็นนักเขียนในโครงการ For My Heroes ร่วมกับ กิ่งฉัตร และ ปิยะพร ศักดิ์เกษม ที่ช่วยกันหารายได้ช่วยเหลือทหารในสามจังหวัดภาคใต้ที่ได้รับบาดเจ็บจากการปฏิบัติหน้าที่
ปัจจุบันยังคงมีผลงานตีพิมพ์เป็นตอน ๆ ในเว็บไซต์อ่านออนไลน์ อ่านเอา โดยมีสำนักพิมพ์เป็นของตนเองร่วมกับน้องสาว สุลวัณ จันทรวรินทร์ และน้องชาย อรรถรัตน์ จันทรวรินทร์ ในนาม groove publishing โดยตีพิมพ์ผลงานของตนเอง รวมทั้งผลงานของ จินตวีร์ วิวัธน์ และของนักเขียนคนอื่น ๆ ที่มีผลงานในแนวลึกลับ สยองขวัญ ผี และเหนือธรรมชาติ
รายชื่อผลงานนิยาย

กลกิโมโน (สร้างเป็นละครโทรทัศน์ ช่อง 3 2557 )
กลรักสตรอว์เบอร์รี่ (สร้างเป็นละครโทรทัศน์ ช่อง 3 2556 ในชื่อ อันโกะ กลรักสตรอว์เบอร์รี่)
กลิ่นการเวก
กุณฑลสวาท
กุหลาบรัตติกาล
กุหลาบลวง
กำไลมาศ  (สร้างเป็นละครโทรทัศน์ ช่อง 3 2559 )
เกลียวกระซิบ
กี่เพ้า (สร้างเป็นละครโทรทัศน์ ช่อง 3 2555 )
กัลปาวสาน
ขบวนการกิ่งก่องแก้ว ตอน ความวัวไม่ทันหายความตายเข้ามาแทรก
คชาปุระ
เคหาสน์นางคอย (สร้างเป็นละครโทรทัศน์ ช่อง 7 2565 )
โคกอีเลิ้งเริงร่า (สร้างเป็นละครโทรทัศน์ ช่อง 7 2556 )
โคกอีเลิ้งหรรษา (สร้างเป็นละครโทรทัศน์ ช่อง 7 2552 )
คุณหลวงเจ้าขาข้ากลัวผี
ฉันคือนักเขียนออนไลน์หมายเลขหนึ่ง
ฉัตรกนก
เชิญกนก
เฌอ Memoirs of the tree
ธำมรงค์เลือด
นครไอยรา
นางร้ายรายปักษ์
นิรันดร
นักสืบลายคราม
บางกอกนฤมิต (สร้างเป็นละครโทรทัศน์ ช่องวัน 2561 )
บุหงาบาติก
บุรำปรัมปรา (สร้างเป็นละครโทรทัศน์ ช่อง 3 2558 )
เบื้องบรรพ์
ปริศนามาเลศ 1 ตอน ทะเลราตรี
ปริศนามาเลศ 2 ตอน มาลีสีเลือด
ปริศนามาเลศ 3 ตอน เคหาสน์เชือดใจ
ปริศนามาเลศ 4 ตอน คีตสังหาร
ปริศนามาเลศ 5 ตอน ปมไหมมรณะ
ปริศนามาเลศ 6 ตอน ประภาคารอาถรรพ์
เปลวกนก
พนมนาคา ( สร้างเป็นละครโทรทัศน์ ช่องวัน 2566 )
พยัคฆ์ร้ายสายเดี่ยว ตอน มงกุฏแก้ว
พยับฟ้าโพยมดิน
พรางพัสตรา
เพรงสนธยา
เพชรอัคนี
มณีแดนสรวง ( สร้างเป็นละครโทรทัศน์ ช่อง 3 2555 )
มาดามดัน ( สร้างเป็นละครโทรทัศน์ ช่อง 3 2556 )
มายาเงา
รอยไหม ( สร้างเป็นละครโทรทัศน์ ช่อง 3 2554 )
รฤกรส
ลายกินรี ( สร้างเป็นละครโทรทัศน์ ช่อง 3 2565 )
ลายราชสีห์
ลายเหมราช
ลิขิตชีวิต
เล่ห์ลุนตยา ( สร้างเป็นละครโทรทัศน์ ช่อง 8 2565 )
เลื่อมลวง
ลูกไม้ลายสนธยา ( สร้างเป็นละครโทรทัศน์ ช่อง 7 2561 )
วังพญาพราย
สร้อยพระศอ
สร้อยแสงจันทร์ ( สร้างเป็นละครโทรทัศน์ ช่อง 3 2550 )
สาปภูษา ( สร้างเป็นละครโทรทัศน์ ช่อง 3 2552 )
สาวหลงยุค
สิเน่หาส่าหรี ( สร้างเป็นละครโทรทัศน์ ช่องวัน 2565)
หงสาพิศุทธิ์
หุบผาราชินี
ไฮโซฯโอ้ลัลล้า
ฤดูดาว
เรื่องสั้น

เหรียญสแครับ
โอชาอาฆาต
ปริศนาถุงเงิน
ลายสุหรัด
จดหมายจากมาเลส
ลูกโป่งสีแดง
มารวย
สมุทรมายา
ฟ้าคำรน
ทัศนัย บูรณุปกรณ์

| ทัศนัย บูรณุปกรณ์ป> ม., ท.ช. |
| --- | --- |

นายกเทศมนตรีนครเชียงใหม่
ดำรงตำแหน่ง 4 ตุลาคม พ.ศ. 2552 – 31 มกราคม พ.ศ. 2564
ก่อนหน้า: เดือนเต็มดวง ณ เชียงใหม่
ถัดไป: อัศนี บูรณุปกรณ์
 
ข้อมูลส่วนบุคคล
เกิด: 1 ตุลาคม พ.ศ. 2517 (50 ปี) จังหวัดเชียงใหม่ ประเทศไทย
พรรคการเมือง: กิจสังคม (2542–2544) ไทยรักไทย (2544–2550) พลังประชาชน (2550–2551) เพื่อไทย (2551–2567) ก้าวไกล (2567) ประชาชน (2567–ปัจจุบัน)
คู่สมรส: นภัส จิวะกิดาการ (หย่า)

ทัศนัย บูรณุปกรณ์ (เกิด 1 ตุลาคม พ.ศ. 2517) ชื่อเล่น ไก่ อดีตนายกเทศมนตรีนครเชียงใหม่ อดีตรองนายกองค์การบริหารส่วนจังหวัดเชียงใหม่ และเป็นหลานนายบุญเลิศ บูรณุปกรณ์
ประวัติ

ทัศนัย เกิดเมื่อวันที่ 1 ตุลาคม พ.ศ. 2517 เป็นบุตรของนายพรทัศน์ บูรณุปกรณ์ และนางผ่องศรี บูรณุปกรณ์ ด้านครอบครัวสมรสกับนภัส จิวะกิดาการ หรือ ฝน Teen Voice GIRL อดีตนักร้องสังกัดจีเอ็มเอ็ม แกรมมี่ โดยมีพิธีงานฉลองมงคลสมรส เมื่อวันที่ 17 มกราคม พ.ศ. 2558 ณ โรงแรมรติล้านนา ริเวอร์ไซด์ สปา รีสอร์ท เชียงใหม่ ปัจจุบันสถานะเลิกรา
สำเร็จการศึกษาระดับชั้นประถมศึกษาและมัธยมศึกษาจากโรงเรียนมงฟอร์ตวิทยาลัย ระดับปริญญาตรี บริหารธุรกิจบัณฑิต จากมหาวิทยาลัยเชียงใหม่ และระดับปริญญาโท เศรษฐศาสตร์การเงิน จากมหาวิทยาลัยเบอร์มิงแฮม ประเทศสหราชอาณาจักร และปริญญาโท สาขาปรัชญา การเมืองและเศรษฐศาสตร์ จากมหาวิทยาลัยออกซฟอร์ด
งานการเมือง

ปี พ.ศ. 2543 นายทัศนัยได้สู่วงการการเมือง ด้วยการลงสมัครรับเลือกตั้งสมาชิกสภาผู้แทนราษฎร สังกัดพรรคกิจสังคม 
ประเภทแบ่งเขต จังหวัดเชียงใหม่ เขตเลือกตั้งที่ 1 แข่งขันกับปกรณ์ บูรณุปกรณ์ จากพรรคไทยรักไทย และสุรพงษ์ โตวิจักษณ์ชัยกุล จากพรรคประชาธิปัตย์ แต่ไม่ได้รับเลือกตั้ง ต่อมา ลงสมัครรับเลือกตั้งสมาชิกสภาเทศบาลนครเชียงใหม่ 
สังกัด กลุ่มเชียงใหม่คุณธรรม กระทั่งบุญเลิศ บูรณุปกรณ์ ผู้เป็นอาได้เป็นนายกองค์การบริหารส่วนจังหวัดเชียงใหม่ นายทัศนัยจึงได้ดำรงตำแหน่งเป็นรองนายกองค์การบริหารส่วนจังหวัดเชียงใหม่ ทั้งนี้ ในขณะที่นายบุญเลิศ ไม่อาจปฏิบัติหน้าที่ได้จากคดีความทางการเมือง นายทัศนัย ก็ได้รักษาราชการแทนนายบุญเลิศ
งานการเมือง > การดำรงตำแหน่งนายกเทศมนตรีนครเชียงใหม่ > สมัยที่ 1

หลังจากที่ ร้อยเอกหญิง ดร.เดือนเต็มดวง ณ เชียงใหม่ ได้ลาออกจากตำแหน่งนายกเทศมนตรีนครเชียงใหม่เมื่อวันที่ 24 มิถุนายน พ.ศ. 2552 ทำให้ต้องมีการเลือกตั้งนายกเทศมนตรีฯคนใหม่ ในวันที่ 4 ตุลาคม พ.ศ. 2552 นายทัศนัยได้ลงสมัครรับเลือกตั้ง โดยได้รับการสนับสนุนจากกลุ่มรักเชียงใหม่ 51 พรรคเพื่อไทย และกลุ่มคนที่ชื่นชอบดร.ทักษิณ ชินวัตร โดยนายทัศนัย ได้รับเลือกมาเป็นอันดับหนึ่งด้วยคะแนนทั้งสิ้น 24,384 คะแนน ห่างจากลำดับที่สองเกือบเท่าตัว โดย กกต.กลาง ได้ประกาศรับรองผลการเลือกตั้ง ในวันที่ 29 ตุลาคม พ.ศ. 2552
ต่อมา 6 กันยายน พ.ศ. 2556 ทัศนัยได้แถลงข่าวลาออกจากตำแหน่ง ก่อนที่จะหมดวาระเพียงไม่ถึงเดือน เนื่องจากเขาจะเข้าอุปสมบทให้แก่อา คือนายปกรณ์ บูรณุปกรณ์ ที่เสียชีวิตเมื่อวันที่  1 กันยายน
งานการเมือง > การดำรงตำแหน่งนายกเทศมนตรีนครเชียงใหม่ > สมัยที่ 2

ต่อมามีการเลือกตั้งนายกเทศมนตรีนครเชียงใหม่ ในวันที่ 3 พฤศจิกายน พ.ศ. 2556 ผลปรากฏว่านายทัศนัย ได้รับเลือกตั้งเป็นนายกเทศมนตรีนครเชียงใหม่ อีกสมัยหนึ่ง และดำรงตำแหน่งจนถึงวันที่ 31 มกราคม พ.ศ. 2564 จึงพ้นจากตำแหน่งเนื่องจากมีประกาศให้จัดการเลือกตั้งทั่วประเทศ โดยนายทัศนัย บูรณุปกรณ์ ได้ประกาศวางมือทางการเมืองหลังจากการดำรงตำแหน่งสมัยที่ 2 นี้เอง
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2560 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
วัดโสมนัสราชวรวิหาร

| วัดโสมนัสราชวรวิหาร |
| --- | --- |


ชื่อสามัญ: วัดโสมนัสวิหาร
ที่ตั้ง: เลขที่ 646 ถนนกรุงเกษม แขวงวัดโสมนัส เขตป้อมปราบศัตรูพ่าย กรุงเทพมหานคร 10100
ประเภท: พระอารามหลวงชั้นโท ชนิดราชวรวิหาร
นิกาย: ธรรมยุติกนิกาย
พระประธาน: พระสัมพุทธโสมนัสวัฒนาวดีนาถบพิตร
เจ้าอาวาส: พระธรรมวชิรเมธาจารย์ (ยุทธศักดิ์ กิตฺติยุตฺโต ป.ธ.๖) (รักษาการ)
ความพิเศษ: พระบาทสมเด็จพระจอมเกล้าเจ้าอยู่หัวทรงสร้างพระราชอุทิศสมเด็จพระนางเจ้าโสมนัสวัฒนาวดี
เว็บไซต์: www.watsomanas.com
 สถานีย่อยพระพุทธศาสนา
วัดโสมนัสวิหาร เป็นพระอารามหลวงชั้นโท ชนิดราชวรวิหาร สร้างขึ้นในรัชสมัยพระบาทสมเด็จพระจอมเกล้าเจ้าอยู่หัว ใช้ศิลปะสถาปัตยกรรมแบบไทยในสมัยกรุงรัตนโกสินทร์ ภายในอุโบสถและพระวิหารมีจิตรกรรมฝาผนังอันงดงาม มีคลองผดุงกรุงเกษมที่พระบาทสมเด็จพระจอมเกล้าเจ้าอยู่หัวโปรดเกล้าฯ ให้ขุดขึ้นแล้วเสร็จในปี พ.ศ. 2395 ผ่านทางด้านหน้าของพระอุโบสถ ภายในวัดมีเจดีย์ 2 องค์ เจดีย์องค์ใหญ่ซึ่งภายในบรรจุพระบรมสารีริกธาตุ (เจดีย์ทอง รูปทรงแบบลังกาสีทองเหลืองอร่าม ยอดแหลมสูงเด่นเป็นสง่า สามารถมองเห็นได้ไกลซึ่งเป็นจุดที่นักท่องเที่ยวชาวไทยและชาวต่างชาติแวะเวียนเข้ามาชมความงามและกราบนมัสการกันอยู่มิได้ขาด) และยังมีเจดีย์องค์เล็กชื่อว่าเจดีย์มอญ มีรูปทรงเหมือนธัมเมกขสถูป มีลักษณะสวยงามและหาชมได้ยากเพราะเจดีย์ลักษณะนี้มีเพียง 2 องค์ในประเทศไทย คือ ที่วัดโสมนัสวิหารและที่วัดกันมาตุยาราม อีกองค์หนึ่ง
ปัจจุบันมีการสร้างและปรับปรุงอาคารต่างๆ ภายในวัด อาทิเช่น ตึก 150 ปี โรงเรียนพระปริยัติธรรม (ตึกสาลักษณาลัย) ซึ่งเป็นตึกเก่าสร้างขึ้นในรัชสมัยพระบาทสมเด็จพระมงกุฎเกล้าเจ้าอยู่หัว โดยมหาเสวกโท พระยาศรีภูริปรีชา (กมล สาลักษณ) เพื่อเป็นที่ระลึกแก่คุณหญิง (พึ่ง) ศรีภูริปรีชา ศาลาสำนักงานภาค ศาลาสถิต ศาลามุขหน้าวัด ตึก 80 ปีสมเด็จพระวันรัต เป็นต้น นอกจากนั้นยังมี โรงเรียนวัดโสมนัส กองการฌาปนกิจ กรมสวัสดิการทหารบก สุสานทหาร อยู่ภายในบริเวณวัด
ประวัติ

เริ่มก่อตั้งโดยพระบาทสมเด็จพระจอมเกล้าเจ้าอยู่หัวโปรดให้สร้างพระราชอุทิศสมเด็จพระนางเจ้าโสมนัสวัฒนาวดี เมื่อปี พ.ศ. 2396 ทรงวางศิลาฤกษ์พระอุโบสถวิสุงคามสีมาอุโบสถ เมื่อวันที่ 15 มกราคม พ.ศ. 2396 (จ.ศ. 1215) ครั้นสิ่งก่อสร้างสำเร็จลงบ้าง พอเป็นที่อาศัยจำพรรษาของภิกษุสามเณรได้ พระบาทสมเด็จพระจอมเกล้าเจ้าอยู่หัวได้ทรงอาราธนาพระอริยมุนี (ทับ พุทฺธสิริ) จากวัดราชาธิวาสราชวรวิหาร พร้อมด้วยพระสงฆ์ราว 40 รูปโดยขบวนแห่ทางเรือ เสด็จมาประทับที่กุฎี ภายหลังทรงพระกรุณาโปรดเกล้าฯ เลื่อนตำแหน่งพระอริยมุนีเป็นพระพรหมมุนี ในปี พ.ศ. 2415 ทรงพระกรุณาโปรดเกล้าฯ เลื่อนตำแหน่งพระพรหมมุนีเป็นพระพิมลธรรม ในปีเถาะ พ.ศ. 2422 และได้ทรงพระกรุณาโปรดเกล้าฯ สถาปนาพระพิมลธรรมเป็นสมเด็จพระวันรัต ต่อมาสมเด็จพระวันรัตได้ก่อสร้างสิ่งที่ยังไม่แล้วเสร็จให้เสร็จสมบูรณ์มากยิ่งขึ้น ท่านได้สร้างและเชิญพระสัมพุทธสิริมาจากวัดราชาธิวาสคราวยกวัด เพื่อมาเป็นพระประธานภายในพระอุโบสถ และพระสัมพุทธโสมนัสวัฒนาวดีนาถบพิตร (พระประธานในวิหาร) และพระอัครสาวก เป็นของหลวงเชิญมาจากพระบรมมหาราชวัง
พระพุทธรูปสำคัญ

พระสัมพุทธโสมนัสวัฒนาวดีนาถบพิตร พระประธานในพระวิหาร
พระสัมพุทธสิริ พระประธานในพระอุโบสถ
พระนิรันตราย
พระโพธิ์ศรีนาค พระพุทธรูปศักดิ์สิทธิ์ของวัด
พระพุทธรูปยืนโบราณ ในพระวิหารคด
พระพุทธสิหิงค์จำลอง พระประธานในตึกสมเด็จ 80 ปี
พระพุทธรูปฉลองพระองค์พระบาทสมเด็จพระจอมเกล้าเจ้าอยู่หัว รัชกาลที่ 4
พระพุทธรูปฉลองพระองค์สมเด็จพระนางเจ้าโสมนัสวัฒนาวดี พระอัครมเหสีพระองค์แรกในรัชกาลที่4
พระสัมพุทธโสมนัสวัฒนาวดีนาถบพิตร
พระสัมพุทธสิริ
พระพุทธรูปฉลองพระองค์พระบาทสมเด็จพระจอมเกล้าเจ้าอยู่หัว
พระพุทธรูปฉลองพระองค์สมเด็จพระนางเจ้าโสมนัสวัฒนาวดี
ลำดับเจ้าอาวาส

| 0 | 1 | 2 | 3 |
| --- | --- | --- | --- |
| ลำดับที่ | รายนาม | เริ่มวาระ | สิ้นสุดวาระ |
| 1 | สมเด็จพระวันรัตน์ (ทับ พุทฺธสิริ) | พ.ศ. 2399 | พ.ศ. 2434 |
| 2 | พระราชพงษ์ปฏิพัทธ (หม่อมราชวงศ์ล้น ญาณวโร) | พ.ศ. 2434 | พ.ศ. 2445 |
| 3 | สมเด็จพระมหาวีรวงศ์ (ยัง เขมาภิรโต) | พ.ศ. 2445 | พ.ศ. 2474 |
| 4 | พระพุทธวิริยากร (จันทร์ จนฺทกนฺโต) | พ.ศ. 2474 | พ.ศ. 2481 |
| 5 | พระสิริปัญญามุนี (เยี่ยม ตทุตฺตรสิริ) | พ.ศ. 2481 | พ.ศ. 2489 |
| 6 | สมเด็จพระวันรัต (จับ ฐิตธมฺโม) | พ.ศ. 2489 | พ.ศ. 2539 |
| 7 | สมเด็จพระมหามุนีวงศ์ (พิจิตร ฐิตวณฺโณ) | พ.ศ. 2539 | พ.ศ.2567 |
ภาพ

พระสัมพุทธโสมนัสวัฒนาวดีนาถบพิตร พระประธานภายในพระวิหารใหญ่ และพระวิหารคต
พระอุโบสถ
พระวิหาร
เจดีย์องค์ใหญ่ (เจดีย์ทอง)
เจดีย์องค์เล็ก (เจดีย์มอญ)
พระพุทธรูปรายรอบพระอุโบสถ
สถานที่ใกล้เคียง

ตลาดนางเลิ้ง
ทำเนียบรัฐบาล
สะพานเทวกรรมรังรักษ์
สะพานมัฆวานรังสรรค์
วัดมกุฏกษัตริยารามราชวรวิหาร
องค์การสหประชาชาติ
แหล่งข้อมูลอื่น

เว็บไซต์วัดโสมนัสราชวรวิหาร
13°45′38.32″N 100°30′37.85″E﻿ / ﻿13.7606444°N 100.5105139°E﻿ / 13.7606444; 100.5105139
โรงเรียนสีดาวิทยา

| โรงเรียนสีดาวิทยา |
| --- | --- |
Sidawittaya School

ที่ตั้ง

112 หมู่ 1 ถนนทางหลวง 202 สีดา-ชัยภูมิ ตำบลโพนทอง อำเภอสีดา จังหวัดนครราชสีมา 30430 ประเทศไทย 
พิกัด: 15°32′58″N 102°32′32″E﻿ / ﻿15.54951305507635°N 102.54214919641176°E﻿ / 15.54951305507635; 102.54214919641176
ข้อมูล
ชื่ออื่น: ส.ว.   S.W.
ประเภท: โรงเรียนมัธยมศึกษาขนาดกลาง ประเภทสหวิทยา สังกัดกรมสามัญศึกษา กระทรวงศึกษาธิการ
สถาปนา: 11 เมษายน 2522
เขตการศึกษา: สำนักงานคณะกรรมการการศึกษาขั้นพื้นฐาน
ผู้อำนวยการ: นายปรีชา ไค่นุ่นสิงห์
ระดับปีที่จัดการศึกษา: มัธยมศึกษาปีที่ 1—6 สหศึกษา
สี:     เหลือง-แดง 
คำขวัญ: สามัคคี มีวินัย น้ำใจอดทน หมั่นฝึกฝนวิชา
เพลง: มาร์ชโรงเรียนสีดาวิทยา
เว็บไซต์: เว็บไซต์โรงเรียนสีดาวิทยา
โรงเรียนสีดาวิทยา (อักษรย่อ: ส.ว., S.W.) เป็นโรงเรียนมัธยมประจำอำเภอสีดา จังหวัดนครราชสีมา ตั้งอยู่เลขที่ 112 หมู่ 1 ถนนทางหลวง 202 สีดา-ชัยภูมิ ตำบลโพนทอง อำเภอสีดา จังหวัดนครราชสีมา โดยปัจจุบันมีผู้อำนวยการโรงเรียน คือ นายปรีชาสามารถ กินงูดิป
ประวัติโรงเรียน

โรงเรียนสีดาวิทยาเดิมชื่อโรงเรียนโพนทองวิทยาผู้ริเริ่มก่อตั้งโรงเรียนคือ นายเท็ง เตียประพงษ์ อดีตกำนันตำบลโพนทอง นายบุญ บุญวีรบุตร อดีตครูใหญ่โรงเรียนบ้านโนนสัง และ นายปิ่น ดวงเพชรแสง อดีตครูใหญ่โรงเรียนบ้านงิ้วมีแรงบันดาลใจ คือ ชุมชนเล็งเห็นความสำคัญของการศึกษาของบุตรหลานในระดับที่สูงขึ้น การเดินทางของบุตรหลานที่ไปเรียนต่อยากลำบากและระยะทางไกลและเกิดอุบัติเหตุในการเดินทางของบุตรหลานที่ไปเรียนบ่อยครั้ง
ในปี พ.ศ. 2517 นายเท็ง เตียประพงษ์ กำนันตำบลโพนทองในขณะนั้นร่วมกับคณะกรรมการท้องถิ่นประชุมชี้แจงชุมชนเพื่อขอความร่วมมือและรับบริจาคจากชุมชมผู้ปกครองและหน่วยงานต่าง ๆ ได้เงินรวมทั้งสิ้น 45,000 บาท ซึ่งได้นำไปซื้อที่ดินในการก่อสร้างโรงเรียนจำนวน 30 ไร่ต่อมาคณะผู้ก่อตั้งโรงเรียนและชุมชนได้ร่วมกันพัฒนาพื้นที่เพื่อสร้างเป็นอาคารชั่วคราวจำนวน 1 หลังในปลายปี พ.ศ. 2517 และได้ทำหนังสือขอจัดตั้งโรงเรียนกรมสามัญศึกษาแต่ไม่ได้รับการอนุมัติในปี พ.ศ. 2522 คณะผู้ก่อตั้งชุดเดิมได้ดำเนินการขอจัดตั้งโรงเรียนอีกครั้งซึ่งมีการเตรียมรายละเอียดและความพร้อมด้านต่าง ๆ เป็นอย่างดีโดยมี นายยศ อินทรโกมาลสุต อดีตสมาชิกสภาผู้แทนราษฎรจังหวัดนครราชสีมาให้การสนับสนุน
กระทรวงศึกษาธิการมีมติเห็นชอบให้ก่อตั้งโรงเรียนสังกัดกรมสามัญศึกษาประจำตำบล ตำบลโพนทอง อำเภอบัวใหญ่ จ.นครราชสีมา โดยใช้ชื่อว่า โรงเรียนโพนทองวิทยา ตั้งแต่วันที่ 11 เมษายน 2522 เป็นต้นมาแต่ในปีดังกล่าวยังไม่สามารถรับนักเรียนได้ทันจึงเลื่อนไปเปิดรับนักเรียนในปีการศึกษา 2523 โดยมี นายธวัชชัย สีสิมมา ดำรงตำแหน่งครูใหญ่คนแรกเมื่อวันที่ 1 เมษายน 2523 และเปิดสอนในระดับชั้น ม.ปลาย เมื่อ พ.ศ. 2534
ต่อมาชุมชนที่ตั้งโรงเรียนได้ขยายความเจริญมากขึ้นจนได้ยกฐานะของตำบลสีดา ตำบลโพนทอง ตำบลโนนประดู่ ตำบลสามเมืองและตำบลหนองตาดใหญ่เป็นกิ่งอำเภอสีดาแยกออกจากอำเภอบัวใหญ่คณะกรรมการการศึกษาขั้นพื้นฐานมีมติเห็นชอบที่จะให้เปลี่ยนชื่อของโรงเรียนให้สอดคล้องกับชื่ออำเภอเป็นโรงเรียนสีดาวิทยาตั้งแต่ 14 ธันวาคม 2543 จนถึงปัจจุบัน
คติธรรมของโรงเรียน

"สุวิชาโน ภวํ โหติ" หมายความว่า ผู้รู้ย่อมเป็นผู้เจริญ
คำขวัญประจำโรงเรียน

"สามัคคี มีวินัย น้ำใจอดทน หมั่นฝึกฝนวิชา" สามัคคี หมายถึง ความร่วมมือร่วมใจที่จะกระทำสิ่งต่าง ๆ ให้บรรลุผลสำเร็จและเกิดประสิทธิผล มีวินัย หมายถึง การประพฤติปฏิบัติตนให้อยู่ในระเบียบ ประเภณีอันดีงามของสังคม ยับยั้งใจให้ประพฤติตนไปในทางชั่วร้ายหรือเสื่อมเสีย น้ำใจอดทน หมายถึง ความอดทนที่จะต่อสู้อุปสรรคนานับประการ หมั่นฝึกฝนวิชา หมายถึง การกระทำข่มใจตนเองให้ตั่งมั่นอย่างแน่วแน่ในการเรียนอย่างสม่ำเสมอไม่มีบกพร่อง
ที่ตั้งสถานศึกษา

โรงเรียนสีดาวิทยาตั้งอยู่เลขที่ 112 หมู่ 1 ถนนทางหลวง 202 สีดา-ชัยภูมิ ตำบลโพนทอง อำเภอสีดา จังหวัดนครราชสีมา โทรศัพท์และโทรสาร 044-329-034  มีพื้นที่ 31 ไร่ 3 งาน 19 ตารางวา ทิศเหนือ ติดกับเขตพื้นที่อำเภอบัวลาย และอำเภอประทายบางส่วน ทิศใต้ ติดกับพื้นที่อำเภอโนนแดง ทิศตะวันออก ติดกับพื้นที่อำเภอประทาย ทิศตะวันตก ติดกับพื้นที่อำเภอบัวใหญ่
สิ่งปลูกสร้าง > อาคาร 5

อาคาร 5 หรืออาคารสำนักงานฯ เป็นอาคารสูง 4 ชั้น อาคารนี้ประกอบด้วยกลุ่มสาระฯ ภาษาต่างประเทศ/คอมพิวเตอร์
สิ่งปลูกสร้าง > อาคารกลุ่มสาระฯวิทยาศาสตร์

อาคารกลุ่มสาระฯ วิทยาศาสตร์ เป็นอาคารสูง 2 ชั้น อาคารนี้ประกอบด้วย ห้องสมุด/โรงเรียนธนาคาร/สภานักเรียนและกลุ่มสาระฯ วิทยาศาสตร์
สิ่งปลูกสร้าง > อาคารโดมเอนกประสงค์

เป็นอาคารโดมเอนกประสงค์ของโรงเรียน
สิ่งปลูกสร้าง > อาคาร 1

อาคาร 1 เป็นอาคารหลังแรกของโรงเรียนเป็นอาคารสูง 3 ชั้น อาคารนี้ประกอบด้วยกลุ่มสาระฯภาษาไทย/ห้องดนตรี
สิ่งปลูกสร้าง > สระน้ำ

เป็นสระน้ำของโรงเรียน
สิ่งปลูกสร้าง > อาคาร 7

อาคาร 7 เป็นอาคารหลังใหม่สุดของโรงเรียนเป็นอาคารสูง 4 ชั้น อาคารนี้ประกอบด้วยกลุ่มสาระฯสังคมศึกษา/กลุ่มสาระคณิตศาสตร์/ห้องนาฏศิลป์/ศิลปะ
สิ่งปลูกสร้าง > หอประชุม

เป็นหอประชุมของโรงเรียนและเป็นสนามฝึกปันจักสีลัตซึ่งเป็นกีฬาที่สร้างชื่อให้โรงเรียนสีดาวิทยา
สิ่งปลูกสร้าง > ห้องกิจการนักเรียน

เป็นห้องกิจการนักเรียน/กลุ่มงานบริหารงานทั่วไป/ฝ่ายส่งเสริมการศึกษาและอยู่ติดกับอาคารกลุ่มสาระการงานอาชีพ
สิ่งปลูกสร้าง > อาคารกลุ่มสาระการงานอาชีพ

เป็นอาคารของกลุ่มสาระการงานอาชีพติดกับห้องกิจการนักเรียน
สิ่งปลูกสร้าง > ศาลาสนามกีฬา

เป็นศาลาสนามกีฬาของโรงเรียนใช้ในช่วงกีฬาสีภายในและอยู่ติดกับอาคารกลุ่มสาระการงานอาชีพ
สิ่งปลูกสร้าง > สนามฟุตบอล

ใช้ในงานต่าง ๆ ของโรงเรียน เช่น กีฬาสีภายใน เข้าค่ายลูกเสือ ฯลฯ
สิ่งปลูกสร้าง > โรงอาหาร

โรงอาหารแห่งใหม่ของโรงเรียน (โรงอาหารเก่าของโรงเรียนคือบริเวณอาคาร 7)
สิ่งปลูกสร้าง > บ้านพักครู

บ้านพักครูของโรงเรียนมีจำนวน 10 หลัง
สิ่งปลูกสร้าง > ห้องน้ำนักเรียนชาย

ห้องน้ำของนักเรียนชายอยู่ติดกับห้องน้ำนักเรียนหญิง
สิ่งปลูกสร้าง > ห้องน้ำนักเรียนหญิง

ห้องน้ำนักเรียนหญิงอยู่ติดกับห้องน้ำของนักเรียนชาย
สิ่งปลูกสร้าง > อาคารประชาสัมพันธ์

อาคารประชาสัมพันธ์ทำหน้าที่เป็นอาคารประชาสัมพันธ์ของโรงเรียนอยู่ติดกับอาคาร 5
สิ่งปลูกสร้าง > ร้านค้าสวัสดิการ

เป็นร้านค้าของโรงเรียนขายสินค้าประเภทต่าง ๆ เช่น ขนม อุปกรณ์การเรียนต่าง ๆ ฯลฯ
สิ่งปลูกสร้าง > ร้านจำหน่ายน้ำดื่ม/เครื่องดื่ม

ทำหน้าที่จำหน่ายน้ำและเครื่องดื่มของโรงเรียนตั้งอยู่ตรงข้ามกับร้านค้าสวัสดิการ
สิ่งปลูกสร้าง > ป้อมยาม/ห้องพักเวรยามครูชาย

ป้อมยามและห้องพักเวรยามครูชายอยู่ติดกับโรงจอดรถจักรยานยนต์โดยมีหน้าที่เป็นป้อมยามและห้องพักเวรยามครูชาย
สิ่งปลูกสร้าง > โรงจอดรถจักรยานยนต์

โรงจอดรถจักรยานยนต์อยู่ติดกับป้อมยามและห้องพักเวรยามครูชายโรงจอดรถจักรยานยนต์เป็นโรงจอดรถจักรยานยนต์ของนักเรียน
สิ่งปลูกสร้าง > เสาธง/ลานกีฬา

เป็นลานกีฬาของโรงเรียนประกอบด้วย สนามตะกร้อและสนามบาสเกตบอล โดยมีถนนและเสาธงของโรงเรียนอยู่กึ่งกลางของสนามสนามเซปักตะกร้อและสนามบาสเกตบอล
สิ่งปลูกสร้าง > สนามฟุตซอล

เป็นสนามฟุตซอลของโรงเรียนอยู่ติดกับอาคารพลศึกษาใช้ในงาน กีฬาสีภายใน ฯลฯ
สิ่งปลูกสร้าง > อาคารพลศึกษา/สนามเปตอง

อาคารพลศึกษาและสนามเปตองของโรงเรียนอยู่ติดกับสนามฟุตบอล
ลักษณะของชุมชน

อำเภอสีดา อยู่ห่างจากจังหวัดนครราชสีมา ไปทางทิศเหนือ ระยะทางประมาณ 87 กิโลเมตร มีพื้นที่ทั้งหมด 157.06 ตารางกิโลเมตร (98,100 ไร่) พื้นที่ส่วนใหญ่เป็นพื้นราบและมีความลาดเอียงไปทางด้านทิศตะวันออกเฉียงใต้ มีประชากรรวม 24,144 คน เป็นชาย 12,058 คน เป็นหญิง 12,086 คน ส่วนใหญ่ประกอบอาชีพการเกษตร คือ ทำนา รายได้เฉลี่ยต่อคนต่อปี จำนวน 44,163 บาท (ข้อมูล จปฐ. ปี 2551) ผลผลิตที่สำคัญและมีชื่อเสียง ผ้าไหม เสื่อกก ขนมไทยโบราณ เช่น ขนมดอกจอก ข้าวแตนสมุนไพร ข้าวเกรียบ 3 รส ทองม้วน กล้วยฉาบและมะยมเชื่อม สถานที่สำคัญ คือ ชุมชนโบราณบ้านสีดา-โนนเมือง วัดพระปรางค์สีดา วัดบ่อไก่แก้ว-บ้านดอนโก่ย หมู่บ้านโฮมสเตย์-บ้านหนองไข่เหี้ย ศิลปวัฒนธรรมประจำท้องถิ่นคือ ประเพณีแห่ช้างบ่อไก่แก้ว เพลงโคราช โปงลาง
ทำเนียบผู้บริหาร

| ลำดับ | ชื่อผู้บริหาร | ตำแหน่ง | ปี พ> ศ.  |
| --- | --- | --- | --- |
| 1 | นายธวัชชัย สีสิมมา | ครูใหญ่ | 2523 – 2535    |
| 2 | นายสมปอง ศิริจันโท | ผู้อำนวยการ | 2535 – 2542  |
| 3 | นายบุญยงค์ สมบูรณ์มนัสชัย | ผู้อำนวยการ | 2542 – 2543  |
| 4 | นายราวี ฤทธิสิทธิ์ | ผู้อำนวยการ | 2543 – 2547  |
| 5 | นายสหชัย สาสวน | ผู้อำนวยการ | 2547- 2551  |
| 6 | นายอุดม สุทธิวรรณ | ผู้อำนวยการ | 2551         |
| 7 | นายสุพล เชื่อมพงษ์ | ผู้อำนวยการ | 2551-2558    |
| 8 | นายนิสิทธิ์ ส่งสุข | ผู้อำนวยการ | 2558 -2563        |
| 9 | นายชูชาติ อยู่สอาด | ผู้อำนวยการ | 2563-2566      |
| 10 | นายปรีชา ไค่นุ่นสิงห์ | ผู้อำนวยการ | 2566-ปัจจุบัน  |
↑  https://sites.google.com/a/sidaschool.ac.th/sd/home
↑  https://www.facebook.com/sidawittayaschool